  Майя Бывальцева Удмуртиын улӥсьёс пӧлысь ӝыныезлэсь уноез – со нылмуртъёс. 8-тӥ Март азьын Удмуртстат кышномуртъёсын герӟаськем куд-ог лыдпусъёсты шараяз. Ар кутсконлы Удмуртиын 813 сюрс нылкышноос уло вал (вань улӥсьёс пӧлысь 54 процентэз), со пӧлысь 68 процентэз – каръёсын. Вань кышномуртёс пӧлысь ӝыныез (48 процент) ужано арлыдъем луо, 19 процентэз со аресозь ӧз на вуэ, 33 процентэз со вакытысь потӥзы ни. Удмуртиын 1 сюрс нылкышноослы 854 воргоронъёс луо. Кышномуртъёслэн улон гумырзы ог 12 арлы кузьгес (шорлыдын 78,2 арес) Нылкышноослэн шоро-куспо арлыдзы 41,6 арес. Со дыре ик каръёсын улӥсь кышномуртъёс, гуртъёсын сярысь, егитэсьгес (карын – 41, арес, гуртын – 42, 1 арес). Шорлыдын 28,8 аресазы нылмуртъёс анай луо. «Кышномурт» удысъёс луо дышетон (83 процент), тазалыкез утён но мерлыко юрттэт сётон (82 процент), кунокуаослэн но калыкез сюдон предприятиослэн ужзы (76 процент).  Тодэ вайытом, 5-тӥ южтолэзе 18 часын Ижкарысь Кузебай Герд нимо йӧскалык музейын нылкышно мотоциклистъёслы сӥзем пумиськон ортчоз.  Тегъёс: Мерлык Ижкар Удмуртстат Удмуртия лыдпусъёс нылкышноос  